钦定古今图书集成/明伦汇编/闺媛典/第265卷 > 伍得高妻陆氏
## 钦定古今图书集成/明伦汇编/闺媛典/第265卷 > 伍得高妻陆氏

按《宁化县志》：“陆氏，伍得高妻。年二十三，得高亡，遗孤
必清甫三岁。叔东利其产，迫陆改适，数诟逐之。陆坚
贞自持，断发以绝其念。东知不可强，将谋杀其孤。陆
危急，商诸老奴潜结束抱孤纡道逃入邑中。东知而
追之，径相左得脱。陆遂僦居邑之北门，匿迹抚孤，渐
置田宅，孤既成立，遂为望门。”今邑中伍姓枝派蕃衍，
皆陆所遗也。